बंगलौर ने कोलकाता को हरायादोनों को आईपीएल आचार संहिता का उल्लंघन करने के लिए आगाह किया गया है.कोलकाता नाइट राइडर्स के कप्तान गंभीर और रॉयल चैलेंजर्स बंगलौर के कप्तान कोहली के बीच उस समय झड़प हो गई जब मैच के 10वें ओवर में कोहली आउट हो गए.10वें ओवर में कोहली बालाजी की गेंद का सामना कर रहे थे जब वे कैच आउट हो गए.कोहली का अहम विकेट लेने के बाद गंभीर समेत कोलकाता के अन्य खिलाड़ी जश्न मना रहे थे. कोहली अचानक शॉर्ट एक्सट्रा कवर की तरफ आए और फिर कोहली और गंभीर के बीच कहा सुनी हो गई.दोनों खिलाड़ी गुस्से में नज़र आ रहे थे. लेकिन समय रहते दिल्ली के ही रजत भाटिया ने बीच बचाव किया और मामले को शांत किया.पवेलियन लौटने के बाद भी जब कोहली पर कैमरे की नज़रें गईं तो वे गुस्से में ही नज़र आ रहे थे.हालांकि मैच के बाद पुरस्कार समारोह में जब दोनों से पूछा गया तो कोहली और गंभीर ने घटना को हल्के में ही लिया.गंभीर ने मैच के बाद कहा कि कभी कभी मैच के दौरान ऐसा हो जाता है और ये बड़ी बात नहीं है. वहीं विराट भी ये कहते नज़र आए कि जो गया गया सो हो गया.हालांकि दोनों खिलाड़ियों को मैदान पर कहासुनी करते देख एक बार तो दर्शक हैरत में पड़ गए थे.